section_heading: Vojna karijera
paragraph_text: Otto von Hügel rođen je 28. rujna 1853. u Stuttgartu. Od rujna 1868. pohađa je vojnu akademiju u Ludwigsburgu, te je po završetku iste raspoređen na službu u 122. streljačku pukovniju s kojom sudjeluje u Prusko-francuskom ratu. Tijekom navedenog rata odlikovan je Željeznim križem. U svibnju 1876. promaknut je u čin poručnika, u veljači 1885. unaprijeđen je u čin satnika, dok čin bojnika dostiže u rujnu 1892. godine. Nakon službe u 125. pješačkoj pukovniji u Stuttgartu, postaje zapovjednikom bojne u 122. streljačkoj pukovniji, da bi potom zapovijedao bojnom u 180. pješačkoj pukovniji. U svibnju 1899. promaknut je u čin potpukovnika, te služi u stožeru 8. streljačke pukovnije u Wiesbadenu.